## Mazón: “Saldem un deute històric amb Crevillent perquè les persones amb malaltia mental crònica reben l’atenció que mereixen”

*** Destaca la col·laboració entre l’Ajuntament i la Generalitat “per a posar en funcionament el Centre Cris de Crevillent després de molts anys tancat”
* Assenyala que l’obertura d’este espai és un exemple d’una política social “de veritat, que funciona, respon a una necessitat de les persones i cohesiona un territori”**

**Crevillent.**

El president de la Generalitat, Carlos Mazón, ha assegurat que amb la posada en marxa del Centre de Rehabilitació i Integració Social (CRIS) Pare Jofre “saldem un deute històric amb Crevillent perquè les persones amb malaltia mental crònica i els seus familiars reben l’atenció que es mereixen”.

Així s’ha manifestat durant la seua visita al Centre CRIS d’esta localitat juntament amb l’alcaldessa de Crevillent, Lourdes Aznar, a on ha recorregut les instal·lacions que disposen de 50 places gestionades per la Fundació Adiem i que serà finançat en el marc del concert social amb la Generalitat.

El president destacat la col·laboració entre l’Ajuntament i el Consell per a “obrir les portes d’este centre fonamental per a la localitat que està atenent persones amb tractaments, teràpies i activitats per a ajudar-les a avançar en la seua vida”.

Mazón ha ressaltat que l’obertura d’este centre és un exemple de l’acció del Consell  “amb una política social de veritat, que funciona, respon a una necessitat de les persones i cohesiona un territori”, al mateix temps que ha lamentat que esta institució “fera tant de temps que estiguera tancada”.

El cap del Consell ha destacat el compromís de la Generalitat per a abordar de manera integral les patologies relacionades amb la salut mental “amb fets i mesures que donen resposta a un problema d’absoluta prioritat en la societat”.

En este sentit, cal fer referència al Pla valencià de salut mental i addiccions 2024-2027, amb un pressupost de 724 milions d’euros que ratifica el suport de la Generalitat per a abordar el tractament i prevenció d’estes malalties. De fet, la Generalitat ha incrementat la plantilla de salut mental en la província d’Alacant un 22 %.

Igualment, la Generalitat ha posat en marxa deduccions fiscals per a les rendes baixes i mitjanes de fins a 150 euros pel 30 % dels gastos generats per membres de la unitat familiar que necessiten ajuda per patir qualsevol patologia assimilada a problemes de salut mental.

Fecha: 07/02/2025